กรมสุขภาพจิต เดินหน้ายุทธศาสตร์ลดฆ่าตัวตาย ตั้งเป้าไม่ให้เกิน 8 ต่อแสนประชากร
พญ.พรรณพิมล วิปุลากร อธิบดีกรมสุขภาพจิต กล่าวในการแถลงข่าวเนื่องในวันป้องกันการฆ่าตัวตายโลก ว่า ปัจจุบันทั่วโลกให้ความสนสนใจเรื่องปัญหาการฆ่าตัวตายมากขึ้น จากการประสบวิกฤติใหญ่คือ มีการระบาดของโรคโควิด-19 ที่มีลักษณะเฉพาะคือ กระทบทั้งสุขภาพ สังคม เศรษฐกิจ ที่ลงลึกถึงระดับครัวเรือนและกินเวลายาวนาน จากฐานข้อมูลใบมรณะบัตร ระบุการเสียชีวิตนอกโรงพยาบาล และระบบรายงานการฆ่าตัวตาย พบแนวโน้มสูงขึ้น ตั้งแต่ปี 2563-2564 อัตราการฆ่าตัวตายแตะที่ 10 ต่อแสนประชากร ยุทธศาสตร์ป้องกันการฆ่าตัวตายระดับชาติ ปี 2564-2565 ตั้งเป้าลดอัตราการฆ่าตัวตายสำเร็จของประกรไทย ไม่ให้เกิน 8 ต่อแสนประชากร โดยมี 4 มาตรการสำคัญคือ ส่งเสริมากรรับรู้ออมูลด้านสวัสดิการทางสังคมและสุขภาพขั้นพื้นฐาน เสริมสร้างพลังใจในประชากรกลุ่มเสี่ยง ต่อการฆ่าตัวตาย โดยเฉพาะกลุ่มเปราะบางทางเศรษฐกิจ พัฒนาระบบการคัดกรอง ค้นหาและเฝ้าระวังประชากรกลุ่มเสี่ยงต่อการฆ่าตัวตาย ตามระบบความรุนแรงและครอบคลุมทุกมิติ การพัฒนารูปแบบกลไกการจัดการแบบบูรณาการในจังหวัด ที่มีการฆ่าตัวตายสูง ในฐานะเจ้าของร่วมกัน และพัฒนาระบบเทคโนโลยีสารสนเทศและนวัตกรรม สนับสนุนการแก้ไขปัญหาการฆ่าตัวตาย ขณะนี้กำลังทำงานกับเครือข่ายใหม่ๆ และเทคโนโลยีอีกหลายตัวเพื่อรับฟังสิ่งที่เกิดขึ้นแต่ละคน โดยมีการเฝ้าระวังทั่วประเทศ และเฝ้าระวังเป็นพิเศษใน 25 จังหวัด อาทิ ลำพูน กาฬสินธุ์ สงขลา นครสวรรค์ โดยเฉพาะกลุ่มเปราะบางทางเศรษฐกิจ อิงข้อมูลจากกระทรวงแรงงาน กรณีคนตกงาน ขาดรายได้ ใช้ทีมสุขสุขภาพจิตเคลื่อนที่เร็ว (MCATT) เข้าไปค้นหาเชิงรุก และเชื่อมต่อเข้าระบบสุขภาพอย่างไรก็ตาม หากวันนี้ประชาชนเริ่มรู้สึกเครียดมากขึ้น เศร้า อ่อนล้าทางอารมณ์ เหนื่อย ท้อ ให้เช็คสุขภาพใจตัวเอง ได้ที่ mental health check-in ของกรมสุขภาพจิต ทั้งนี้ ปัญหาการฆ่าตัวตายเป็นสิ่งที่ป้องกันได้ ทุกคนสามารถช่วยผู้มีปัญหาอ่อนล้า คิดทำร้ายตัวเอง ได้ด้วยการเติมกำลังใจและคุณค่า เพียงแสดงว่ายังอยากเจอกันในวันพรุ่งนี้และผ่านปัญหาไปด้วยกัน